Ńdɔ ayɔŋ Ámalɛ́k á ngásɔ́, á ngalúman ai ayɔŋ Ísraɛ̂l á ngɔ́dɔ́ Rafidim. 9Mósɛs nyé ai Yósue nâ: «Tɔ́bɔ́ bə̄yóm fám, ó tə́bə ai bɔ́ ósū, ó kə lúman ai Amalɛ́k; okídí mayi kə́ tə̄bə̄ á ńkǒl á yōb, mə bələ́ ńtūm Zāmbá á mɔ́». 10Ńdɔ̄ Yósue a ngábɔ ḿból Mósɛs a ngákad nyé, ǎ ngalúman hḿ ai Amalɛ́k; Mósɛs ai Áron ai Hûr bə́ bɛ́də́ á ńkǒl á yób. 11Á ńtɔ̄á naa, ńtíé ósə̄ Mósɛs a sámá mɔ́ á yób, Ísraɛ̂l ńnye ǎ ngádzɔdi; ǹnyiě fə anə́ Mósɛs a tádi suu mɔ́ á sí, Amalɛ́k nyé ǎ ngadzɔdi. 12Ḿból mɔ́ mə́ ngátádī nâ mávwē Mósɛs, ńdɔ̄ bə́ ngásɔ́ ai ngɔg, bə́ tōē nyē á sí, Áron bân Hûr bə́ ngasúg nyē mɔ́, ényɔ́ á bələ́ ḿfág vī, ényɔ́ ḿfág vī. Ńdɔ̄ Mósɛs a ngátɔbɔ nálā, mɔ́ təgě fə̄ nyé vwē, a kələ kwí ngōgé.